stanford-oval/wikipedia huggingface dataset:
Marco Casagrande (arkkitehti)
Raunioakatemia

Ruin Academy / Raunioakatemia (2010-) on itsenäinen monitieteellinen tutkimuskeskus Taipein Urban Core alueella. Sen tavoitteena on ”ajatella uusiksi teollinen kaupunki ja moderni ihminen laatikossa.” Raunioakatemia toimii hylätyssä viisikerroksisessa kaupunkikerrostalossa Taipein keskustassa. Rakennuksesta on poistettu kaikki väliseinät ja ikkunat, jotta sisätiloissa voi kasvattaa bambua ja kasviksia. Professorit ja opiskelijat nukkuvat ja työskentelevät mahongista rakennetuissa ad-hoc -dormitorioissa, ja rakennuksen viidennessä kerroksessa on yleinen sauna. Koko rakennus on lävistetty 6 tuuman rei’illä, jotta siellä voi ”sataa sisällä”. Akatemia on jatkuvasti muuttuva raunion ja rakennustyömaan yhdistelmä.
”Arkkitehtoninen kontrolli on prosessissa antaakseen periksi, jotta luonto voi astua sisään. Tähän mennessä se ei ole vielä antanut periksi – se on liian laiska. Arkkitehtoninen kontrolli tulee antamaan periksi. Modernismi on hukassa ja teollinen kone muuttuu orgaaniseksi. Tämä on tapahtumassa Taipeissa ja tätä me tutkimme. Raunioakatemia on orgaaninen kone.” Raunion käsite ilmentää käännekohtaa, jossa ihmisen tuottama objekti muuttuu osaksi luontoa.
Raunioakatemia > Tutkimuskohteet

Tutkimus- ja suunnittelutehtävät liikkuvat vapaasti arkkitehtuurin, kaupunkisuunnittelun, ympäristötaiteen ja muiden taiteen ja tieteen alojen välillä yhteisenä nimittäjänä rakennettu ihmisympäristö. Anarkisti-mummot, akateeminen irtolaisuus ja kaupunkiakupunktio ovat joitakin lähtökohtia Raunioakatemian taustalla. Akatemian työpajoja ovat:
Orgaaninen akupunktio
Spontaanit ja usein laittomat kaupunkiviljelykset ja kollektiivipuutarhat, jotka tasapainottavat teollista Taipeita ja säätävät kaupunkia kohti orgaanista.
Jokiurbanismi
Yksi maisemaurbanismin muodoista, joka tähtää luonnonmukaiseen jokirestauraatioon kaupunkiympäristössä ja modernin kaupungin ja jokiluonnon jälleenkohtaamiseen.
Laiton arkkitehtuuri
Arkkitehtuuri, joka hyväksikäyttää virallista kaupunkia “kasvualustana ja energialähteenä, johon se kiinnittyy kuten loinen ja josta se imee sähköä ja vettä…instant-kaupungin laittomat kaupunkiviljelykset ja yömarkkinat ovat niin laajalle levinneitä ja syvään juurtuneita taiwanilaiseen kulttuuriin ja kaupunkikuvaan, että voimme melkeimpä puhua toisesta kaupungista virallisen kaupungin päällä, rinnakkaiskaupungista tai loiskaupungista".
Paikallinen tieto on eri tutkimuselementtejä yhdistävät tekijä, joka sitoo kolmannen sukupolven Taipein paikkakohtaiseen luonnontilaan. Akatemiaa johtavat yhteistyössä taiwanilainen JUT Foundation for Arts & Architecture ja suomalainen Casagrande Laboratory. Raunioakatemialle myönnettiin World Architecture Community Award palkinto vuonna 2011.
Raunioakatemia > Kolmannen sukupolven kaupunki

Raunioakatemian arkkitehtuurifilosofian ydin on teoria kolmannen sukupolven kaupungista, teollisuuskaupungin orgaanisesta rauniosta. Akatemia keskittyy tutkimaan niitä Taipein raunioitumisprosesseja, jotka pitävät kaupungin elossa. Raunion nähdään elementtinä, jossa ihmisen tekemästä on tullut osa luontoa.
Kolmannen sukupolven kaupunki seuraa ensimmäistä sukupolvea, jossa ihmiset elivät rauhaisaa yhteiseloa luonnon kanssa, ja toista sukupolvea, joka rakensi seiniä ja kivirakenteita kaikkialle tarkoituksenaan sulkea luonto pois. Kolmannessa sukupolvessa luonto, jota ei koskaan kyetä sulkemaan täysin pois, kasvaa takaisin raunioista ja seinien halkemista imien ihmisluonnon takaisin villiin luontoon. Kolmannen sukupolven kaupunki keskittyy paikalliseen tietoon ja kaupunkiakupunktioon. Kolmannen  sukupolven kaupunki on teollisuuskaupunki, jonka ihmiset ovat raunioittaneet – ihmisluonto osana luontoa. Kolmannen sukupolven Taipein elementtejä ovat:
Anarkisti puutarhuri
Spontaanit kollektiivipuutarhat ja kaupunkiviljelykset, jotka toimivat virallisen kaupunkikehityksen ulkopuolella.
Kaupunkinomadi / instant-Taipei
Kevyet ja mobiilit kaupunkilaisten arkkitehtooniset reaktiot jotka kiinnittyvät staattisen kaupungin päälle.
Kaupunkiakupunktio
Arkkitehtuuri, joka tuottaa neuloja urbaanin elämänvoiman manipuloimiseen.
Komposti
Itsenäiset, itseorganisoituvat ja usein laittomat yhteisöt, jotka mikroeditoivat orgaanisesti virallista kaupunkia.
Jokiurbanismi
Maisemaurbanismin yksi muoto – kaupunki, joka kehittyy jokiluonnon näkökulmasta.
Raunioakatemia > Anarkistipuutarhuri

Raunioakatemia julkaisee omaa itsenäistä sanomalehteään "The Anarchist Gardener" Anarkisti puutarhuria, jonka päätoimittajana toimii Nikita Wu. Sanomalehti on avoin kollaasi Akatemian ajattelua rakennetun ihmisympäristön tulevaisuudesta. Lehden erikoisnumero edusti raunioakatemiaa Hongkongin ja Shenzhenin arkkitehtuuribiennaalissa vuonna 2012.
Palkinnot

Casagranden Pohjois-Taiwanin Datun vuoristoon suunnittelemalle Chen House -puurakennukselle myönnettiin vuonna 2009 World Architecture Award -palkinto. Rakennus on palkittu myös Architectural Review's House 2010-  ja World Architecture Festival 2009 -kilpailuissa  ja sille on myönnetty Venäjän arkkitehtiliiton Zeleny Proekt 2012 -palkinto.
Casagrandelle myönnettiin vuonna 2013 kansainvälisen arkkitehtuurikriitikkojen komitea CICA:n pääpalkinto sekä Euroopan arkkitehtuuripalkinto 2013. Unesco ja kansainvälinen Locus-säätiö myönsivät Casagrandelle vuonna 2015 kestävän arkkitehtuurin ja kaupunkisuunnittelun palkinnon.
Aiheesta muualla

Kuvia tai muita tiedostoja aiheesta Marco Casagrande (arkkitehti) Wikimedia Commonsissa
Kuvia tai muita tiedostoja aiheesta Ruin Academy Wikimedia Commonsissa
Casagrande Laboratory, (englanniksi)
Marco Casagrande_text, Casagranden blogi, (englanniksi)
World Architecture: Casagrande (Arkistoitu – Internet Archive), (englanniksi)
Casagrande: Work Chronology (työt aikajärjestyksessä) (englanniksi)
Maaltapako, Casagrande & Rintala (1999).
Chen House, Taiwan (2008).
Raunioakatemia, leikkaus.
Manolete (elokuva)

| Manolete |
| --- | --- |

Ohjaaja:  Menno Meyjes
Käsikirjoittaja:  Menno Meyjes
Tuottaja:  Andrés Vicente Gómez
Säveltäjä:   Dan Jones  Gabriel Yared 
Kuvaaja:  Robert Yeoman
Leikkaaja:  Sylvie Landra
Pääosat:   Adrien Brody  Penélope Cruz 
Valmistustiedot
Valmistusmaa:   Espanja  Yhdistynyt kuningaskunta  (mukana myös Ranska, Saksa ja Yhdysvallat) 
Tuotantoyhtiö:   Lola Films  Future Films 
Levittäjä:  Eagle Pictures Netflix
Ensi-ilta:   2008-09-066. syyskuuta 2008 (Toronton elokuvajuhlat, Kanada)  
Kesto:  92 minuuttia
Alkuperäiskieli:  englanti, espanja
Budjetti:  noin 20 miljoonaa euroa
Aiheesta muualla
IMDb 
Elonet
AllMovie
Infobox OKNimi-testi OK: 
Manolete (esp. Manolete; engl. The Passion Within, A Matador’s Mistress tai Manolete: Blood & Passion) on vuonna 2008 ensi-iltansa saanut Menno Meyjesin ohjaama ja käsikirjoittama espanjalais-brittiläinen elämäkerrallinen romanttinen draamaelokuva, jonka pääosia näyttelevät Adrien Brody ja Penélope Cruz. Elokuva kertoo yhdestä kaikkien aikojen kuuluisimmista härkätaistelijoista Manuel Laureano Rodríguez Sánchezista eli Manoletesta (1917–1947), jota näyttelee Adrien Brody. Penélope Cruz näyttelee Manoleten rakastajatarta, espanjalaisnäyttelijä Antoñita ”Lupe” Sinoa (1917–1959).
Manoleten kuvaukset alkoivat Madridissa maaliskuussa 2006 ja päättyivät El Puerto de Santa Maríassa heinäkuussa 2006. Elokuvan piti saada ensi-iltansa vuonna 2007, mutta sen tuottaminen viivästyi. Elokuva sai ensi-iltansa Toronton elokuvajuhlilla Kanadassa 6. syyskuuta 2008. FS Film Oy julkaisi Manoleten Suomessa DVD:lle 5. lokakuuta 2011.
Juoni

Manolete sijoittuu 1940-luvun Espanjaan ja kertoo kuuluisan härkätaistelijan Manoleten intohimoisesta rakkaussuhteesta Lupe Sinon kanssa. Sino on näyttelijätär ja kommunisti, jota francolainen Espanja ei voi suvaita. Rakkauden kasvaessa heidän välillään kasvaa myös Manoleteen kohdistuva paine hänen seurueeltaan ja jopa kenraali Francolta, molempien yrittäessä epätoivoisesti kariuttaa heidän romanssiaan. Vastoinkäymisistä huolimatta heidän rakkautensa syvenee mutta tuhoisin seurauksin.
Näyttelijät

| 0 | 1 | 2 |
| --- | --- | --- |
|  Adrien Brody  | … |  Manuel Laureano Rodríguez Sánchez, ”Manolete”   |
|  Penélope Cruz  | … |  Antoñita ”Lupe” Sino   |
|  Nacho Aldeguer  | … |  Luis Miguel Dominguín   |
|  Pedro Casablanc  | … |  kenraali Franco   |
|  Juan Echanove  | … |  José Flores González Cámara, ”Pepe”   |
|  Josep Linuesa  | … |  Enrique de Ahumada   |
|  Santiago Segura  | … |  Guillermo   |
|  Ann Mitchell  | … |  Doña Angustias   |
Aiheesta muualla

Manolete Internet Movie Databasessa (englanniksi)
Manolete Elonet.
Manolete AllMoviessa. (englanniksi)
Vjatšeslav Bulanov

Vjatšeslav Bulanov (s. 3. syyskuuta 1970 Moskova, Venäjä) on venäläinen jääkiekkotuomari. Hän on tuomarina KHL-liigassa.
Ura

Bulanov oli tuomarina Vancouverin olympiakisoissa ja neljissä MM-kisoissa, mm. MM-kisoissa 2014
WTC räjähtää

| WTC räjähtää Kakka-hätä 77 |
| --- | --- | --- |

EP-levyn tiedot
 Julkaistu: 22. maaliskuuta 2007
 Formaatti: 7″ vinyyli
 Tyylilaji: punk rock
 Kesto: 11.17
 Levy-yhtiö: Combat Rock Industry
Listasijoitukset
  Suomen virallinen lista: 10.
Kakka-hätä 77:n muut julkaisut
| Kakkahätä tappaa (EP) 2006 | WTC räjähtää 2007 | Totaalinen kakkahätä 2007 |
WTC räjähtää on punkyhtye Kakka-hätä 77:n toinen EP-levy. Se julkaistiin 22. maaliskuuta 2007 levymerkillä Combat Rock Industry.
Albumi nousi Suomen virallisen singlelistan sijalle 11.
Kappaleet

Kakka-hätä 77 go-go – 2.03
Tää on sun helvetti – 1.59
Sirpa ja Make – 2.04
Tosi tylsä päivä – 1.14
TV väkivaltaa – 1.35
Systeemi ei toimi – 1.06
Hyvää matkaa keskitysleirille – 1.16
Kokoonpano

Teemu Bergman – laulu, kitara
Janne – kitara, taustalaulu
Juuso – basso
Mirko – rummut
Kokoonpano > Tuotanto

Jori Kakkahätä – äänittäjä
Jyrki Nissinen – kansikuva
Arvostelut

Desibeli.net:
Aiheesta muualla

WTC räjähtää discogs.com -sivustolla
WTC räjähtää finnmusic.net -sivustolla
Watchmen (televisiosarja)

| Watchmen |
| --- | --- |

Tyyli:   supersankari  dystopia  toiminta  draama 
Luoja(t):  Damon Lindelof
Pääosissa:   Regina King  Don Johnson  Tim Blake Nelson  Louis Gossett Jr.  Jessica Camacho  Andrew Howard  Jeremy Irons  Jean Smart  Yahya Abdul-Mateen II  Jacob Ming-Tre  Adelaide Clemens  Frances Fisher  Tom Mison  Sara Vickers  Hong Chau  James Wolk 
Alkuperämaa:  Yhdysvallat
Alkuperäiskieli:  englanti
Verkko:  HBO
Esitetty:  20. lokakuuta 2019 – 15. joulukuuta 2019
Tuotantokausia:  1
Jaksoja:  9
Aiheesta muualla
IMDb 
Watchmen on yhdysvaltalainen supersankarisarja, joka perustuu DC Comicsin sarjakuvaromaaniin Vartijat. Televisiosarjan on luonut Damon Lindelof, ja sen yhdeksänjaksoinen ensimmäinen tuotantokausi alkoi HBO:lla 20. lokakuuta 2019. Sarja sijoittuu vaihtoehtoiseen todellisuuteen, jossa supersankarit on julistettu laittomiksi. Nykyaikaisessa Yhdysvalloissa osa supersankareista kokoontuu aloittaakseen vallankumouksen, kun taas toiset yrittävät estää sitä tapahtumasta.
Televisiosarja ei ole suora sovitus Alan Mooren ja Dave Gibbonsin alkuperäismateriaalista, vaan se kertoo uuden tarinan, jonka tapahtumapaikkana on sarjakuvasta tuttu maailma.
Rooleissa

| 0 | 1 | 2 |
| --- | --- | --- |
|  Regina King  | … |  rikosetsivä Angela Abar / Sister Night   |
|  Don Johnson  | … |  päällikkö Judd Crawford   |
|  Tim Blake Nelson  | … |  Wade / Looking Glass   |
|  Louis Gossett Jr.  | … |  Will Reeves   |
|  Jessica Camacho  | … |  Pirate Jenny   |
|  Andrew Howard  | … |  Red Scare   |
|  Jeremy Irons  | … |  Adrian Veidt   |
|  Jean Smart  | … |  Laurie Blake   |
|  Yahya Abdul-Mateen II  | … |  Cal Abar   |
|  Jacob Ming-Tre  | … |  Panda   |
|  Adelaide Clemens  | … |     |
|  Frances Fisher  | … |  Jane Crawford   |
|  Tom Mison  | … |  Mr. Phillips   |
|  Sara Vickers  | … |  Ms. Crookshanks   |
|  Hong Chau  | … |  Lady Trieu   |
|  James Wolk  | … |  senaattori Joe Keene   |
|  Robert Redford  | … |  presidentti Robert Redford   |
Aiheesta muualla

Watchmen Internet Movie Databasessa (englanniksi)
Mark Roberts

Mark Roberts on newyorkilainen turistiopas, joka on saavuttanut mainetta syyskuun 11. päivän iskuihin liittyvien salaliittoteorioiden murtajana.
Roberts on esiintynyt useassa New Yorkissa toimivan kaapelikanava Hardfiren keskusteluohjelmassa väitellen muun muassa Loose Change -salaliittoteoriaelokuvan tekijöiden, sekä 9/11 Totuus -liikkeen johtohenkilöiden  Richard Gagen (Architects & Engineers for 9/11 Truth) ja James H. Fetzerin (Scholars for 9/11 Truth) kanssa. Roberts esiintyy lyhyesti myös BBC:n ohjelmassa The Conspiracy Files – 9/11 – The Third Tower.
Roberts on kirjoittanut kriittisen katseluoppaan Loose Change -elokuvaan. Loose Change Second Edition Viewer Guide  sisältää dokumentin täydellisen tekstin. Opas toteaa suurimman osan dokumentin väitteistä olevan virheellisiä. Se korostaa lisäksi, miten Loose Change -dokumenttielokuvaa on muutettu ajan kuluessa.
Roberts on kirjoittanut lisäksi artikkelin William Rodriguez, Escape Artist sankarillisesti toimineesta WTC:n talonmiehestä William Rodriguezista. Artikkelissa osoitetaan mitä iskuihin liittyviä virheellisiä väitteitä Rodriguez on julkistanut. Näihin kuuluu esimerkiksi väite virallisen kertomuksen valheellisuudesta..
Aiheesta muualla

Mark Robertsin sivut (englanniksi) (Arkistoitu – Internet Archive)
Loose Change 2nd edition katseluopas (englanniksi) (Arkistoitu – Internet Archive)
William Rodriguez, Escape Artist (englanniksi) (Arkistoitu – Internet Archive)  "9/11-sankarille totuus on pakkopaita"
Video by Mark Roberts: World Trade Center Not a Demolition - 46:58  - Dec 20, 2007 (Arkistoitu – Internet Archive)  Video, joka osoittaa virheelliseksi väiteen WTC:n tornen tuhoamisesta räjähdepurulla
Video: The Ground Zeros: Part 1 by Mark Roberts 52:36  - May 22, 2007  (Arkistoitu – Internet Archive) Hulvaton ja levottomuutta herättävä videodokumentti "Totuus"-liikkeen oudosta käytöksestä, valheista ja tietämättömyydestä Nollapisteessä New Yorkissa
Mark Roberts esiintyy Hardfire-keskusteluohjelmassa[vanhentunut linkki]
Yoshitaka Amano

| Yoshitaka Amano> 天野 喜孝 |
| --- | --- |

Henkilötiedot
Syntynyt: 26. maaliskuuta 1952 Shizuoka, Shizuokan prefektuuri, Japani
Kansalaisuus:  japanilainen
Taiteilija
Ala:  hahmosuunnittelu, kuvitus
Aiheesta muualla
www.y-amano.com, www.yoshitakaamano.com ja yoshitaka-amano.com
Yoshitaka Amano (jap. 天野 喜孝, Amano Yoshitaka, s. 26. maaliskuuta 1952) on japanilainen taiteilija, joka tunnetaan parhaiten hahmo- ja logosuunnittelustaan Final Fantasy -pelisarjan parissa. Amanon muita töitä ovat hänen moniin romaaneihin ja anime-elokuviin tekemänsä kuvitukset.
Elämä > Ensimmäiset 30 vuotta

Shizuokassa, Shizuokan prefektuurin pääkaupungissa syntynyt Amano käytti nuorena runsaasti aikaa piirtämiseen, minkä mahdollistivat hänen veljensä hankkimat suuret paperikääreet. 14-vuotiaana hän alkoi työskennellä animea tuottavassa Tatsunoko Productionsissa. Ensimmäisen yhtiön asuntolassa viettämänsä vuoden hän käytti harjoittelemiseen, ja ryhtyi sen jälkeen suunnittelemaan hahmoja sarjoihin Time Bokan, Gatchaman ja Tekkaman. Oltuaan Tatsunokon työllistämä 15 vuoden ajan Amano päätti irtisanoutua ja jatkaa työtään vailla vakituista työsuhdetta. Syyksi hän ilmoitti sen, että hän kykeni nyt toteuttamaan luovuttaan paremmin.
Elämä > Ura freelancerinä

1980-luvun alussa Amano kuvitti kaksi Hideyuki Kikuchin vuonna 1983 julkaistua romaania, Demon City Shinjukun ja ensimmäisen Vampire Hunter D -kirjan. Kumpikin sovitettiin myöhemmin animaatioelokuviksi, ja Amano toimi näistä jälkimmäisen hahmosuunnittelijana. Hän teki yhteistyötä myös monen muun kirjailijan kanssa, tuloksena lähes 20 romaania. 1984 ilmestyi ensimmäinen Amanon fantasia-aiheisia maalauksia sisältävä kokoelma, Maten.
1987 Amano aloitti työskentelynsä videopelien parissa, kun hänelle tarjoutui konseptitaiteilijan paikka Squarellä, joka tarvitsi hahmo- ja hirviösuunnittelijaa Final Fantasyksi nimetylle projektilleen. Vaikka pelin kuviteltiin jo nimensäkin puolesta jäävän vararikon uhkaaman Squaren viimeiseksi, sai se osakseen yllättävän hyvän vastaanoton ja takasi sekä hyvän pohjan edelleen tuotettaville jatko-osille että Amanon osallistumisen seuraavienkin Final Fantasy -pelien suunnitteluun. Kuudennen osan jälkeen hän ei toiminut enää hahmojen pääsuunnittelijana, mutta luonnosteli silti tunnuksen kaikille sarjan peleille. Final Fantasyn lisäksi hän suunnitteli hahmoja ja kansikuvia Kure Software Kouboun peleille, esimerkkinä First Queen -sarja.
Amano osallistui jälleen Vampire Hunter D -sarjan tekoon vuonna 2000, kun hän suunnitteli hahmoja Vampire Hunter D: Bloodlust -animaatioon. Samana vuonna hän kuvitti Neil Gaimanin kirjoittaman Sandman: The Dream Hunters -lyhytromaanin, jonka arvosteluissa kiiteltiin sekä Gaimanin luomaa tarinaa että Amanon maalauksia. The Dream Hunters voitti myös Bram Stokerin palkinnon ja pääsi ehdolle Hugo-palkinnon saajaksi. Vuotta myöhemmin Amano sai mahdollisuuden toimia myös sarjakuvataiteilijana Greg Ruckan käsikirjoittamassa ja Marvel Comicsin julkaisemassa  Elektra and Wolverine: The Redeemerissä.
Vuonna 2006 Amano palkattiin suunnittelijaksi Final Fantasy XIII -peliin.
Aiheesta muualla

Amano's World (Arkistoitu – Internet Archive) (japaniksi)
Amano's World (Arkistoitu – Internet Archive) (englanniksi)
Amanon maalaus ensimmäistä Final Fantasy -peliä varten
Maréna Diombougou

| Maréna Diombougou |
| --- | --- |
 Maréna Diombougou
 Koordinaatit: 14°34′0″N, 11°2′45″W 
Valtio:  Mali
Alue:  Kayesin alue
Piiri:  Kayesin piiri
Hallinto:  
 – Hallinnon tyyppi:  maalaiskunta
Väkiluku (2009):  18 700
Infobox OKVirheellinen NIMI-arvo: 
Maréna Diombougou on maalaiskunta ja sen keskuskylä Kayesin alueen Kayesin piirissä Malissa. Se sijaitsee Kolimbinéjoen varrella noin 50 kilometriä Kayesista itään. Kunnassa on 18 700 ja keskuskylässä 6 400 asukasta (vuonna 2009).
Maréna Diombougoun kunta rajoittuu pohjoisessa Kayesin piirin Séro Diamanoun, idässä Ségalan, etelässä Colimbinén ja lännessä Gouméran kuntiin. Itärajalla sijaitsee Maguijärvi.
Kuntaan kuuluu kahdeksan kylää. Asukkaat ovat soninkeja, khasonkoja ja fulbeja.
Kunnan läpi kulkee Kayesin ja Bamakon välinen maantie RN1. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maapähkinä, pullokurpitsa, lehmänpapu, okra, riisi, bataatti ja vihannekset. Kotieläimiä ovat naudat, lampaat, vuohet, aasit ja hevoset. Lisäksi harjoitetaan kalastusta, käsityöammatteja ja kaupankäyntiä. Niamigassa, Diatayassa ja Marénassa pidetään viikoittaiset markkinat.
Yesterdays

| ”Yesterdays” Guns N’ Roses |
| --- | --- | --- |

Singlen tiedot
 Albumilta: Use Your Illusion II
 Julkaistu: 1992
 Tuottaja(t): Mike Clink
 Tyylilaji: hard rock
 Kesto: 03.15
 Levy-yhtiö: Geffen
Guns N’ Rosesin muut singlet
| ”November Rain” 1992 | ”Yesterdays” 1992 | ”Civil War” 1993 |
”Yesterdays” on yhdysvaltalaisen rockyhtye Guns N’ Rosesin kappale ja singlejulkaisu. ”Yesterdays” on kolmas kappale yhtyeen neljännellä studioalbumilla Use Your Illusion II, ja kappale julkaistiin albumin kolmantena singlenä vuonna 1992. Kappaleen ovat kirjoittaneet yhtyeen laulaja Axl Rose sekä West Arkeen, Del James ja Billy McCloud.
Yhdysvalloissa Billboard Hot 100 -singlelistalla ”Yesterdaysin” paras sijoitus oli 72 ja Hot Mainstream Rock Tracks -listalla 13. Britannian singlelistalla kappale nousi kahdeksanneksi. Kappale on myös mukana yhtyeen vuonna 2004 julkaisemalla kokoelma-albumilla Greatest Hits.
Kappaleesta on tehty myös musiikkivideo, jonka ohjasi Andy Morahan.
Kappaleet

Yesterdays (LP Version) – 3.13
November Rain (LP Version) – 8.53
Yoshiteru Yamashita

| Henkilötiedot |
| --- | --- | --- |
Syntymäaika: 21. marraskuuta 1977 (ikä 46)
Syntymäpaikka: Fukuoka, Japani
Pelipaikka: Hyökkääjä
Seurat
| Vuodet | Seura | O (M) |
| 1996-2001 2002-2003 2004-2006 2005 2007 2008-2010 | Avispa Fukuoka Vegalta Sendai Kashiwa Reysol →Omiya Ardija Tochigi SC FC Ryukyu |  |
Maajoukkue
| 2001-2003 | Japani | 3 (0) |
Yoshiteru Yamashita (jap. 山下 芳輝; s. 21. marraskuuta 1977 Fukuoka, Japani) on japanilainen entinen jalkapalloilija.
Jalkapallomaajoukkue

Yoshiteru Yamashita edusti Japanin maajoukkuetta vuosina 2001-2003. Hän on osallistunut mm. Maanosaliittojen cupissa 2001.
Tilastot

| Japanin maajoukkueessa> Vuodet | Japanin maajoukkueessa> ottelut | Japanin maajoukkueessa> maalit |
| --- | --- | --- |
| 2001 | 2 | 0 |
2002: 0
| 2003 | 1 | 0 |
| Yhteensä | 3 | 0 |
Aiheesta muualla

National Football Teams
Japan National Football Team Database
Japanin joukkue – Maanosaliittojen cup 2001
1 Kawaguchi |
2 Uemura |
3 Matsuda |
4 Morioka |
5 Inamoto |
6 Hattori |
7 H. Nakata |
8 Morishima |
9 Nishizawa |
10 Miura |
11 Nakayama |
12 Narazaki |
13 Yamashita |
14 Itō |
15 Fujita |
16 K. Nakata |
17 Myōjin |
18 Toda |
19 Kubo |
20 Hato |
21 Ono |
22 Suzuki |
23 Tsuzuki |
Valmentaja Troussier
María Barranco

María Barranco (2014).
María de los Remedios Barranco García (s. 11. heinäkuuta 1961 Fuengirola, Málagan maakunta Espanja) on espanjalainen näyttelijä, joka tunnetaan myös ulkomailla. Barranco on työskennellyt paljon ohjaaja-käsikirjoittaja Pedro Almodóvarin kanssa.
Aiheesta muualla

María Barranco Internet Movie Databasessa. (englanniksi)
María Alfonsa Rosso

Maria Alfonsa Rosso on espanjalainen näyttelijä. Hän on muun muassa näytellyt Serranon perhe -televisiosarjassa Dona Adela Fernandezia, eli Lourditas Salgado nimisen hahmon äitinä.
Aiheesta muualla

María Alfonsa Rosso Internet Movie Databasessa. (englanniksi)
Waveboard

Waveboard
Waveboard on kaksirenkainen ja kaksiosainen rullalauta, jonka molemmat osat taipuvat tarvittaessa sekä samaan että vastakkaisiin suuntiin joka mahdollistaa "surffaamisen" kaduilla. Tämä on uusi laji Suomessa. Itse laji syntyi Kaliforniassa 2009. Waveboard kuuluu casterboardeihin kuten myös ripstik timberwolf (molemmat lautamerkkejä).
Vuoden 1955 Atlantin hurrikaanikausi

Kartta kaikkien vuoden 1955 hurrikaanien ja trooppisten myrskyjen radoista, väritettynä Saffirin-Simpsonin hurrikaaniasteikon mukaan: punainen 5, tummanoranssi 4, oranssi 3, keltainen 2, vaaleankeltainen 1. Sinisten pallukoiden avulla esitetään trooppinen myrsky.
Vuoden 1955 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 30. marraskuuta 1955.
Kolmestatoista myrskystä kymmenen saavutti hurrikaanin voiman. Yksikään niistä ei iskenyt Yhdysvaltojen rannikolle Meksikonlahden rannalla tai Floridassa.
Samoja nimiä käytetään uudelleen joka kuudes vuosi, mutta jos myrsky on tehnyt erityisen pahaa tuhoa, sen nimi poistetaan listoilta. Vuonna 1955 esiintyneistä myrskyistä  Connie, Diane, Ione ja Janet poistettiin myöhemmin näiltä kiertäviltä listoilta.
| Myrsky | SSHS | Aktiivisena |
| --- | --- | --- |
| Trooppinen myrsky  Brenda | 0 | 31.7.-3.8. |
| Hurrikaani Connie | 4 | 3.-15.8. |
| Hurrikaani Diane | 2 | 7.-20.8. |
| Hurrikaani Edith | 2 | 21.-31.8. |
| Trooppinen myrsky 5 | 0 | 25.-28.8. |
| Hurrikaani Flora | 2 | 2.-9.9. |
| Hurrikaani Gladys | 1 | 3.-6.9. |
| Hurrikaani Ione | 4 | 10.-21.9. |
| Hurrikaani Hilda | 3 | 12.-20.9. |
| Hurrikaani Janet | 5 | 21.-30.9. |
| Trooppinen myrsky 11 | 0 | 23.-27.9. |
| Trooppinen myrsky 12 | 0 | 10.-14.10. |
| Hurrikaani Katie | 2 | 14.-19.10. |
Aiheesta muualla

Kuvia tai muita tiedostoja aiheesta Vuoden 1955 Atlantin hurrikaanikausi Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Vuoden 1954 Atlantin hurrikaanikausi | Hurrikaanit Atlantilla | Seuraaja: Vuoden 1956 Atlantin hurrikaanikausi |